รักจับใจ เดอะโรแมนติกมิวสิคัล

รักจับใจ เดอะโรแมนติกมิวสิคัล (Rak/Jap/Jai The Romantic Musical) เป็นละครเวที ในรูปแบบโมเดิร์นมิวสิคัล การเต้นที่ทันสมัย และบทเพลงที่ถูกแต่งขึ้นมาใหม่ เพื่อละครเวทีเรื่องนี้  โดยค่าย เอ็กแซ็กท์ & ซีเนริโอ อำนวยการสร้างโดย ถกลเกียรติ วีรวรรณ เปิดการแสดง ณ เมืองไทยรัชดาลัย เธียเตอร์ โดยเนื้อเรื่องเป็นเรื่องราวของความรักโรแมนติกระหว่างนักร้องซุปเปอร์สตาร์ ผู้หนีข่าวฉาวมาพบรักกับญิงสาวตาบอดจิตใจงาม นำแสดงโดย สุกฤษฎิ์ วิเศษแก้ว และ หนึ่งธิดา โสภณ 
== เนื้อเรื่อง ==
ซัน นักร้องหนุ่มซุปเปอร์สตาร์ ผู้ได้ฉายาในวงการว่า นักร้องไตรมาส เนื่องจากความเจ้าชู้และไม่เคยคบหาผู้หญิงคนไหนเกิน 3 เดือน  วันหนึ่งซันปลอมตัวเข้ามาทานอาหารในร้านอาหารของครอบครัววิว หญิงสาวตาบอด ซึ่งพ่อแม่ของเธอเสียชีวิตแล้วด้วยอุบัติเหตุ เหลือเพียงแต่เธอและวุ่นพี่สาว และเปาเปาเด็กที่ครอบครัวของเธอเก็บมาเลี้ยง ขณะซันนั่งทานอาหารในร้านเขาได้ยินผู้คนต่างนินทาถึงความเจ้าชู้และข่าวคราวอันฉาวโฉ่ของเขา เมื่อแว่นตาและหมวกที่เขาใส่เพื่ออำพรางตัวนั้นหลุดลงมา ทำให้ตัวตนของเขาถูกเปิดเผยโดยไม่ตั้งใจ  ผู้คนที่นินทาเขานั้นต่างเริ่มทยอยกันออกไปจากร้าน  ในขณะนั้นเหลือเพียงแต่วิว หญิงสาวตาบอดที่ยังคงนั่งอยู่ในร้าน  ซันประทับใจที่เธอไม่รังเกียจเขาเหมือนคนอื่นๆ  ต่อมาเขาจึงได้รู้ว่าเธอนั้นตาบอด ซันคอยเอาใจใส่และดูแลวิวด้วยความรักที่เขามีให้เธอ แม้จะถูกกีดกันโดยวุ่นพี่สาวของวิว เพราะเธอนั้นมีปมอดีตในใจจึงไม่ชอบผู้ชายเจ้าชู้  แต่ขณะเดียวกันทั้งซันและวิวก็ได้รับความช่วยเหลือจากเปาเปา เพราะเปาเปาชื่นชอบซันมาก  ต่อมาเมื่อวิวต้องเข้ารับการรักษาอาการตาบอดของเธอ และทำให้เธอกลับมามองเห็นอีกครั้ง  แต่เมื่อเธอได้รู้ว่าผู้ชายที่คอยดูแลเอาใจเธอมาตลอดคือซัน เธอกลับเกลียดและไม่ชอบหน้าเขา ซันจึงพยายามทำทุกวิถีทางเพื่อให้เธอกลับมารักเขาอีกครั้ง
== นักแสดง ==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- bgcolor="#CCCCCC" align="center"
! colspan="5" style="background: LightSteelBlue;"|นักแสดงหลัก
|- bgcolor="#CCCCCC" align="center"
! align="center" width="250px"| นักแสดง
! align="center" width="150px"| รับบท
! align="center" width="250px"| บทบาท
|-
| align=" center "|สุกฤษฎิ์ วิเศษแก้ว || align=" center "| ซัน,เหนือ || align=" center " | นักร้องซุปเปอร์สตาร์
|-
| align=" center "|หนึ่งธิดา โสภณ || align=" center "| วิว || align=" center " | หญิงสาวตาบอดจิตใจงาม
|-
| align=" center "|วิชุดา พินดัม ||align=" center "| ฟ้า || align=" center " | ผู้จัดการส่วนตัว
|-
| align=" center "|อู๊ด เป็นต่อ ||align=" center "| หนุ่ย || align=" center "| เพื่อนพระเอก
|-
| align=" center "|วิชญาณี เปียกลิ่น ||align=" center "| วุ่น || align=" center "| พี่สาวนางเอก ผู้มีปมในอดีต
|-
| align=" center "|ณัฐนิช รัตนเสรีเกียรติ ||align=" center "| เปาเปา || align=" center "| เด็กที่ถูกเก็บมาเลี้ยง และชื่นชอบพระเอกมาก
|-
|}
== บทเพลง ==
รักจับใจ
ณ บัด นาว
แค่หลับตา
หายใจเป็นเสียงเพลง
คำถามของความไว้ใจ
Smile
เคยได้ยินบ้างไหม
กลางแสงไฟ
ผู้ชายร้ายจริง ผู้หญิงเยอะจัง
เปิดตาเปิดใจ
ของตายที่อยากหายใจ - แก้ม วิชญาณี
หายใจเป็นเสียงเพลง
ถ้ารักจะฝัน
มันเกิดขึ้นอีกแล้ว
== ข้อมูลการจัดแสดง ==
===รอบพิเศษ===
รักจับใจ เดอะโรแมนติกมิวสิคัล รอบกาล่าไนท์  28 มิถุนายน 2555 เวลา 19.00 น. 
=== รอบเปิดขายบัตร ===
รักจับใจ เดอะโรแมนติกมิวสิคัล จัดแสดงตั้งแต่ 29 มิถุนายน - 12 สิงหาคม 2555 ณ เมืองไทยรัชดาลัย เธียเตอร์ ศูนย์การค้าเอสพลานาด เปิดขายบัตรตั้งแต่ 9 พฤษภาคม 2555
โดยเปิดการแสดงทั้งหมดเป็นจำนวนทั้งสิ้น 49 รอบการแสดง และมีการเปิดรอบการแสดงรอบที่มีซับไตเติ้ลภาษาอังกฤษ
รักจับใจ เดอะโรแมนติกมิวสิคัล รอบที่ 1
เปิดการแสดงตั้งแต่ วันศุกร์ที่ 29 มิถุนายน 2555 - วันอาทิตย์ที่ 15 กรกฎาคม 2555 ณ เมืองไทยรัชดาลัยเธียเตอร์ ศูนย์การค้าดิเอสพลานาด
รักจับใจ เดอะโรแมนติกมิวสิคัล รอบที่ 2
เปิดการแสดงตั้งแต่ วันพุธที่ 18 กรกฎาคม 2555 - อาทิตย์ที่ 19 สิงหาคม 2555 ณ เมืองไทยรัชดาลัยเธียเตอร์ ศูนย์การค้าดิเอสพลานาด รวมทั้งหมด 49 รอบการแสดง
==== รอบบรรยายภาษาอังกฤษ  ====
รอบวัน พฤหัส , อาทิตย์ รอบ 19.30 น. มีบรรยาย ภาษาอังกฤษ 
== ภาพยนตร์ ==
ทาง บริษัท ซีเนริโอ จำกัด ร่วมกับ บริษัท เมเจอร์ ซีเนเพล็กซ์ กรุ๊ป จำกัด (มหาชน) สร้างปรากฏการณ์ใหม่ให้วงการบันเทิง ครั้งแรกกับการนำละครเวที รักจับใจ เดอะโรแมนติกมิวสิคัล มาฉายแบบเอ็กคลูซีฟระบบดิจิตอล ให้ชมเฉพาะโรงภาพยนตร์ในเครือเมเจอร์ ซีนีเพล็กซ์ กรุ๊ป ดีเดย์ 22 พฤศจิกายนนี้ ทั้ง 6 แบรนด์ 36 สาขา ทั้งในกรุงเทพ และต่างจังหวัด  ซึ่งนับเป็นครั้งแรกของเมืองไทย ที่นำละครเวทีสู่จอภาพยนตร์  เข้าฉายครั้งแรกเมื่อวันที่ 22 พฤศจิกายน พ.ศ. 2555 เฉพาะโรงภาพยนตร์ในเครือเมเจอร์ซีนีเพล็กซ์ แบบเอ็กซ์คลูซีฟ ด้วยการฉายในระบบดิจิตอลที่โรงภาพยนตร์ในเครือเมเจอร์ ซีนีเพล็กซ์ กรุ้ป ทั้ง 6 แบรน ได้แก่ เมเจอร์ซีนีเพล็กซ์,อีจีวี,พารากอน ซีนีเพล็กซ์ ,เอสพลานาด ซีนีเพล็กซ์ , พราราไดซ์ ซีนีเพล็กซ์ และ เมกาซีนีเพล็กซ์ ครอบคลุมสาขา 36 สาขา ทั้งในกรุงเทพฯ และต่างจังหวัด  โดยภาพยนตร์เรื่องนี้ได้ค่ายจีทีเอชเข้ามาช่วยตัดต่อฉากให้
== อ้างอิง ==
== แหล่งข้อมูลอื่น ==
รัชดาลัย เธียเตอร์
บริษัท Scenario
ข้อมูลการแสดงจากเว็บไซต์ไทยทิคเก็ตเมเจอร์
ละครเวที
ละครเพลงในปี พ.ศ. 2555
ละครเวทีที่กำกับโดย ถกลเกียรติ วีรวรรณ